Anatollu Qəniyev

Anadolu Qəniyev və ya digər adı ilə: Anatollu Qəniyev () — Azərbaycan muğənnisi (bariton). 60-cı illərin əvvələrindən etibarən Azərbaycan Dövlət Filarmoniyasının solisti olmuşdur.

 Həyatı 
Anatollu Qəniyev 1931-ci ildə Neftçala rayonu, Züd-Ost Qoltuq kəndində doğulmuşdur. Uşaqlıqdan musiqiyə həvəsi olmuşdur. Hərbi xidmətdən sonra Asəf Zeynallı adına musiqi məktəbində təhsil alıb. Müəllimi F.Mehdiyev olmuşdur. Bitirdikdən  sonra Azərbaycan Dövlət Radio Televiziyasının solisti olmuşdur (1959). Sonradan T.Əhmədovun rəhbərlik etdiyi estrada orkestrinin solisti olmuşdur. "Çıx yaşıl düzə", "Reyhan", "Teymurun mahnısı", "Dəyişmərəm", "Bakının ulduzları", "Şəlalə", "Ay qız", "Qonşular" (E. Rəhimova ilə duet), "Yaşa könül", "İlk görüşdən gəlirəm", "Səni haylaram", "Bu dərə uzun dərə" və s. kimi ifa etdiyi mahnılarla şöhrət qazanmışdır.

 Yaradıcılığı 
Azərbaycan Mədəniyyətinin 10 günlüyündə Moskvada çıxış etmişdir (1959).

Anatollu Qəniyev Kuba, Almaniya, Polşa, Çexoslovakiya, Ərəb ölkələrində və s. qastrol səfərlərində olmuşdur. Badamlı, Nuş olsun, Naz-naz və s. dillər əzbəri olmuş mahnıları ifa etmişdir. Koroğlu, Ulduzlar sönmür, Möcüzələr adası, Mehman, Alma-almaya bənzər kimi kinofilmlərdə mahnıları səslənmişdir.

İfa etdiyi mahnılar:

Bana - bana gəl

Naz-naz

Məni gördü güldü yar

Ağacda leylək

Çıx yaşıl düzə

Gözəllik nəğməsi

Qalxın dostlar

Aybəniz

Dəyişmərəm

Görmədim

Kamilin mahnısı

Gəlmədin sən

Gənclik mahnısı

Cıdır düzü

Qızıl ətəkli bahar

Yurdumun

Mən milisəm

Cənnətim Qarabağ

Ay qaşı-gözü qara qız

Qurban olduğum

Yaşa könül 

Lənkəranın çay dərən qızları

Etibarlı oğlanam 

Könlüm

Getmə dayan

Evləri var xana-xana

Səni haylaram

Pəncərəmə qondu çiçək

Çoban Qara

İlk görüşdən gəlirəm

Reyhan

Ata nəsihəti

Svetafor

Bu dərə uzun dərə

Nargilə

Görürəm səni

Geriyə dön

Yaşa Özbəkistan

Poçtalyon

Gülüm nə yaman gözəlləşmisən

Şanlı qəhrəman

Üəyimdəsən

Gəl mənim Leylam

 Filmoqrafiya 
 Möcüzələr adası (film, 1963) - lirik mahnı ,,Pəncərəmə qondu çiçək". Bəstəkar T.Quliyev.
 Ulduzlar sönmür (film, 1971) - mahnı ifa edən
 Azərbaycan elləri (film, 1976) - mahnı ifa edən
 Alma almaya bənzər (film, 1975) - mahnı ifa edən
 Yenilməz batalyon( film, 1965) Teymurun mahnısı (Teymur - aktyor Ceyhun Mirzəyev)
 Görüş (film,1965) Kamilin mahnısı.( Kamil - aktyor Arif Mirzəquliyev )

 Xatirəsi 
İctimai televiziyada istehsal edilmiş Anatollu Qəniyev adlı qısametrajlı sənədli televiziya filmi həsr olunmuşdur.

 İstinadlar 

 Xarici keçidlər 
 Anatollu Qəniyev (TV)

Kateqoriya:Azərbaycan müğənniləri
Kateqoriya:Neftçalada doğulanlar